ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЦЕНТРАЛНОЈ ЕВИДЕНЦИЈИ СТВАРНИХ ВЛАСНИКА

Члан 1.

У Закону о Централној евиденцији стварних власника („Службени гласник РС”, бр. 41/18 и 91/19), у члану 3. став 1. после тачке 2) додају се тач. 2а) и 2б), које гласе:

„2a) овлашћено лице је:

(1) оснивач у поступку оснивања Регистрованог субјекта електронским путем;

(2) лице које је овлашћено за заступање у Регистрованом субјекту у свим другим случајевима;

2б) одговорно лице у Регистрованом субјекту у смислу овог закона је овлашћено лице из тачке 2а) овог става;ˮ.

Члан 2.

У члану 7. став 1. тачка 2) мења се и гласи:

„2) овлашћено лице, и то података из члана 5. став 2. овог закона.ˮ

После става 2. додаје се нови став 3, који гласи:

„Овлашћено лице из члана 3. став 1. тачка 2а) подтачка (1) овог закона евидентирање у Централну евиденцију врши посредно путем корисничке апликације за пријем електронске пријаве за оснивање Регистрованих субјеката.ˮ

У досадашњем ставу 3, који постаје став 4, после речи: „лицеˮ додају се речи: „из члана 3. став 1. тачка 2а) подтачка (2) овог законаˮ.

Досадашњи ст. 4-6. постају ст. 5-7.

Члан 3.

У члану 14. став 1. тачка 3) после речи: „податкеˮ додају се речи: „из члана 5. став 2. овог законаˮ.

Став 2. мења се и гласи:

„Новчаном казном од 50.000 до 150.000 динара, за прекршај из става 1. овог члана, казниће се одговорно лице из члана 3. став 1. тачка 2а) подтачка (2) овог закона у Регистрованом субјекту - правном лицу.ˮ

Члан 4.

После члана 14. додају се назив изнад члана и члан 14а, који гласе:

„Прекршај у случају оснивања Регистрованог субјекта електронским путем

Члан 14а

Новчаном казном од 500.000 до 2.000.000 динара казниће се за прекршај Регистровани субјект - правно лице, ако у поступку оснивања Регистрованог субјекта електронским путем у Централну евиденцију није евидентирао тачне податке из члана 5. став 2. овог закона.

Новчаном казном од 50.000 до 150.000 динара, за прекршај из става 1. овог члана, казниће се одговорно лице из члана 3. став 1. тачка 2а) подтачка (1) овог закона у Регистрованом субјекту - правном лицу.”

Члан 5.

Овај закон ступа на снагу осмог дана од дана објављивања у „Службеном гласнику Републике Србије”, а примењује се по истеку 18 месеци од дана ступања на снагу.